**CLARUS ANIMUS ALAPÍTVÁNY**
KÖZHASZNÚSÁGI JELENTÉS

- 2021 -

**Céljaink**

Az alapítvány 2015 szeptemberében kezdte meg tevékenységét, ezekkel a célokkal:  *a szcientológia valós természetének bemutatása, káros tevékenységeinek leleplezése, az áldozatok megsegítése, a szcientológia ellen tenni kívánóknak lehetőséget biztosítani a cselekvésre; szervezett formában fellépni ez ellen a káros szervezet ellen, összehangolni és hatékonnyá tenni ezt az aktivizmust.*

**Elért eredmények a tervezett tevékenységekben**

* *egy tájékoztató weboldalon minden magyarul rendelkezésre álló információt elérhetővé tenni a szcientológiáról*

A clarusanimus.eu internetcímen elérhető weboldalon elérhető tartalmakat rendszeresen aktualizáltuk és új tartalmakkal egészítettük ki.

Hivatalos Facebook-oldalunkon (www.facebook.com/clarusanimus/), illetve a blogunkon (objektivszcn.blog.hu/) folyamatos tájékoztatást adtunk az aktualitásokról, hogy még több embert érjünk el felvilágosító tevékenységünkkel.

Hírt adtunk arról, hogy áprilisban [kikerült a netre](https://objektivszcn.blog.hu/2021/04/02/egymilliard_forintnal_is_tobbet_adott_a_szcientologianak_a_doktor_ur) a szcientológus aktuális pénznyelő projektjének támogatói listája, melyből megtudtuk, hogy honfitársaink milyen elképesztő összegeket áldoztak erre.

* *jogsegély és pszichológiai szaktanácsadás nyújtása a szcientológia és a kapcsolatmegszakítási irányelvük áldozatainak, a szétvert családoknak – ehhez a megfelelő jogász és pszichológus szakemberek biztosítása*

Jogsegélyt és általános, illetve tapasztalati tanácsadást is nyújtottunk számos, minket megkereső károsultnak, illetve aggódó hozzátartozónak. A névtelenségük megőrzése érdekében csak számokban fejezzük ki a tevékenységünket; több mint 10 olyan megkeresést kaptunk a tavalyi év során, ahol komolyabb családi problémákat, anyagi gondokat vagy tragédiát okozott a szcientológia valakinek az életében.

* *a hatóságok munkájának segítése az esetleges törvénysértések felderítésében*

Kérésre több alkalommal is adtunk tanácsokat a szcientológia elleni eljárássokkal kapcsolatban. A NAV által indított nyomozásban májusban  [kilenc személyt meg is gyanúsítottak költségvetési csalással](https://mandiner.hu/cikk/20210608_szcientologiai_egyhaz_buntetes_van_gyanusitott_nincs).

**A szcientológia valós természetének bemutatása érdekében tett lépések**

**Médiamegjelenés**

2021. március 8-án a Karc FM rádióadó Karcolat című műsorában Dudás Diána, Az én szcientológia sztorim c. könyv írója és a Bonyai Péter, alapítvány kurátora beszélt a szcientológiáról:

<https://www.mixcloud.com/karcfm/karcolat-2021-03-08-1300-1400-1/>

**Titkos tényfeltáró projekt**

Nagyszabású, a szcientológiát leleplező projektet indítottuk el, melynek befejezése 2022-ben várható és akkor fogunk részleteiben beszámolni róla.

**Dudás Diána könyve**

Dudás Diána könyve újabb sajtó- és médiamegjelenéseket generált, amelyek nagyban hozzájárultak a szcientológia jobb megismeréséhez:

Interjú a Blikk 2021. július 27-i számában (online és nyomtatásban is megjelent): [Egymilliárd évig akartak dolgoztatni a szcientológusok](https://www.blikk.hu/aktualis/belfold/milliard-forint-bedaralta-szcientologiai-egyhaz-dudas-dia/z2qg7kq)

[Kitálalt a szcientológia egyház egykori tagja](http://www.atv.hu/belfold/20210727-kitalalt-a-szcientologia-egyhaz-egykori-tagja) – ATV.hu, 2021. július 27.

[Diánát egymilliárd évig dolgoztatta volna a szcientológus egyház](https://www.naphire.hu/?p=4632) – Nap híre, 2021. július 27.

**Leah Remini: A szcientológia és utóhatásai**

Folytattuk az Emmy-díjas sorozat magyar feliratozását a harmadik évad újabb részeivel.

**Indirekt eredmények**

2021-ben  [bezártak 4 missziót](https://objektivszcn.blog.hu/2021/07/19/negy_szcientologia_misszio_lehuzta_a_rolot) (kisebb szervezetet) is a szcientológusok Magyarországon.

 Bonyai Péter kurátor